Diari Oficial de la Generalitat Valenciana


Sumari del DOGV 813, del 28-04-1988 (1988/810996)

DECRET 49/1988, de 12 d'abril, del Consell de la Generalitat Valenciana, pel qual es regula la Comissió per a l'Estudi, Desenvolupament i Promoció del Poble Gitano.
--------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/04/12/49/dof/vci/html**

### Dades del document

Número de DOGV
:   813

Data del DOGV
:   28-04-1988

Secció del DOGV
:   DISPOSICIONS GENERALS

Número del document
:   1988/810996


Data del document
:   12-04-1988

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 49/1988, de 12 d'abril, del Consell de la Generalitat Valenciana, pel qual es regula la Comissió per a l'Estudi, Desenvolupament i Promoció del Poble Gitano.  
El Decret 13/1985, de 14 de febrer, del Consell de la Generalitat Valenciana, (DOGV de 7 de març de 1985), creà la Comissió per a l?Estudi, Desenvolupament i Promoció del Poble Gitano, i determinava les funcions que se li encomanaven així com l?estructura, els òrgans i els representants dins d'aquestos.  
Transcorregut un període de quasi tres anys des de la posada en funcionament, cal introduir determinades modificacions en l?estructura administrativa a fi de permetre un funcionament més àgil i estructurat.  
D'altra banda, la reorganització d'algunes Conselleries en comportà el canvi de denominació i també de les Direccions Generals, per la qual cosa pertoca fer la revisió de l'articulat original, igualment, a fi d'adaptar-lo a la realitat d'ara mateix.  
En atenció d'aquests motius, i a proposta del Conseller de Treball i Seguretat Social i amb la deliberació prèvia del Consell de la Generalitat Valenciana en la reunió de 12 d'abril de 1988,  
DECRETE:  
Article primer  
La Comissió per a l?Estudi, Desenvolupament i Promoció del Poble Gitano desplegarà les activitats en l?àmbit de la Conselleria de Treball i Seguretat Social i sota la dependència de la Direcció General de Serveis Socials.  
Article segon  
Aquesta Comissió treballarà en relació amb el poble gitano i en l?àmbit de la Comunitat Valenciana els aspectes següents:  
a) Tutela i garantia de la més absoluta equiparació jurídica dels gitanos amb la resta dels subjectes de l?ordenament jurídic, instant l?oportuna modificació de les normes i usos socials que es consideren atemptatoris contra la dignitat del poble gitano i produesquen injustificades indiscriminacions de tracte jurídic i consideració social.  
b) Defensa dels interessos laborals del poble gitano, respectant les peculiaritats de l?exercici d'activitats econòmiques, atorgant igual tractament al que té la resta de la població activa i treballadora a l?Estat Espanyol, eliminant les traves d'ordre administratiu que s'oposen a aquesta equiparació.  
Igualment, serà competència d'aquesta Comissió l?elaboració i la proposta de plans de formació professional que, atenent les específiques condicions culturals i socials, permeten una equiparació laboral dels treballadors gitanos amb la resta de treballadors de l?Estat Espanyol.  
c) Foment de les activitats que s'encaminent a la conservació i el desenvolupament del patrimoni cultural del poble gitano, impulsant igualment les activitats dirigides a l?eradicació de l'analfabetisme i el subdesenvolupament cultural en què es troben actualment àmplies capes de la població gitana.  
Alhora, impulsarà la tasca d'assistència en tots els nivells de l?ensenyament, a fi que la població gitana assolesca un escaient coneixement de la resta de cultures vigents en l?àmbit de la Comunitat Valenciana.  
d) Estudi de les condicions d'habilitabilitat i habitatges adequades a la problemàtica urbanística que contemple aquests trets específics i que permeten alhora els gitanos d'accedir a cotes de benestar i confort considerades com a irrenunciables per la resta de la població espanyola.  
e) Promoció d'una política sanitària i d'higiene que permeta l?eliminació dels focus d'infeccions que caracteritzen alguns nuclis d'assentament de la població gitana i, per tant, l?elaboració i el control d'una política de medicina preventiva dirigida a l?eradicació de les malalties víriques, infectocontagioses i hereditàries que afecten amb especial intensitat.  
Serà objecte d'una atenció especial la cura de la infància, elaborant un Pla Especial d'Higiene per combatre l?elevat índex de mortandat infantil i equiparar aquest sector de la població gitana amb la resta de la població infantil de l?Estat Espanyol.  
f) Promoció d'Institucions pròpies que convertesquen la població gitana en protagonista del propi destí.  
Article tercer  
La Comissió per a l?Estudi, Desenvolupament i Promoció del Poble Gitano estarà composta per:  
President: Conseller de Treball i Seguretat Social o Director General de la Conselleria en qui delegue.  
Vocals:  
- Director General de Serveis Socials de la Conselleria de Treball i Seguretat Social.  
- Director General d'Ocupació i Cooperació de la Conselleria de Treball i Seguretat Social.  
- Director General de Treball de la Conselleria de Treball i Seguretat Social.  
- Director General de Promoció de la Salut de la Conselleria de Sanitat i Consum.  
- Director General de Planificació d'Assistència Sanitària de la Conselleria de Sanitat i Consum.  
- Director General de Consum de la Conselleria de Sanitat i Consum.  
- Director General de Centres i Promoció Educativa de la Conselleria de Cultura, Educació i Ciència.  
- Director General de Joventut de la Conselleria de Cultura, Educació i Ciència.  
- Director General d'Esports de la Conselleria de Cultura, Educació i Ciència.  
- Director General d'Urbanisme de la Conselleria d'Obres Públiques, Urbanisme i Transports.  
- Director General d'Arquitectura i Habitatge de la Conselleria d'Obres Públiques, Urbanisme i Transports.  
- Director General d'Interior de la Conselleria d'Administració Pública.  
- Director General de Comerç de la Conselleria d'Indústria, Comerç i Turisme.  
- Cap de Planificació de la Direcció General de Serveis Socials de la Conselleria de Treball i Seguretat Social.  
- Un membre de la Secretaria de Participació de la Direcció General de Serveis Socials de la Conselleria de Treball i Seguretat Social, que actuarà com a Secretari de la Comissió.  
- Deu representants de les Associacions Gitanes legalment constituïdes, tres per cadascuna de les províncies que integren la Comunitat, més un que farà de Coordinador.  
- El Secretari Administratiu.  
El Coordinador elegit entre les Associacions Gitanes tindrà com a missió fonamental el desenvolupament de l'apartat f) de l'article segon, per a la qual cosa, quan les circumstàncies acreditades així ho aconsellen, podrà establir-se la remuneració d'aquestes funcions a través del vincle jurídic que l'Administració considere oportú.  
La Secretaria Administrativa de la Comissió queda adscrita a la Direcció General de Serveis Socials i serà exercida per un funcionari o contractat laboral designat pel Conseller de Treball i Seguretat Social. Aquesta Comissió, a través de la Secretaria Administrativa, podrà encarregar els treballs previs d'elaboració de plans concrets a representants de les Conselleries indicades, sempre que es tracten temes relacionats amb competències de Conselleries determinades.  
La Comissió podrà acordar, quan els assumptes a debat ho facen necessari, l'assistència de persones de reconegut prestigi amb la finalitat de ser-hi assessorada. Aquestes persones hi tindran veu però no vot.  
Article quart  
La Comissió elevarà a la Conselleria de Treball i Seguretat Social les propostes i els acords que consideren oportuns, perquè siguen presentats als diferents Organismes implicats i s'adopten les mesures escaients.  
DISPOSICIO DEROGATORIA  
Queda derogat el Decret 13/1985, de 14 de febrer, del Consell de la Generalitat Valenciana, pel qual fou creada la Comissió per a l?Estudi, Desenvolupament i Promoció del Poble Gitano, i totes les disposicions d'igual o inferior categoria que s'oposen al present Decret.  
DISPOSICIONS FINALS  
Primera  
La Conselleria de Treball i Seguretat Social queda facultada perquè desplegue el que disposa aquest Decret.  
Segona  
Aquest Decret vigirà a l?endemà de la publicació al Diari Oficial de la Generalitat Valenciana.  
València, 12 d'abril de 1988.  
El President de la Generalitat,   
JOAN LERMA I BLASCO  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI